CELEX: 32014R0893
Language: sl
Date: 2014-08-14 00:00:00
Title: Izvedbena uredba Komisije (EU) št. 893/2014 z dne 14. avgusta 2014 o prepovedi ribolovnih dejavnosti za pasti, ki so registrirane v Italiji, na Portugalskem in v Španiji, v zvezi z ribolovom na navadnega tuna v Atlantskem oceanu, vzhodno od 45° zahodne zemljepisne dolžine, in v Sredozemskem morju

19.8.2014   
            
            
               SL
            
            
               Uradni list Evropske unije
            
            
               L 244/1
            
         IZVEDBENA UREDBA KOMISIJE (EU) št. 893/2014
   z dne 14. avgusta 2014
   o prepovedi ribolovnih dejavnosti za pasti, ki so registrirane v Italiji, na Portugalskem in v Španiji, v zvezi z ribolovom na navadnega tuna v Atlantskem oceanu, vzhodno od 45° zahodne zemljepisne dolžine, in v Sredozemskem morju
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (1) in zlasti člena 36(2) Uredbe,
   ob upoštevanju naslednjega:
   
               (1)
            
            
               Uredba Sveta (EU) št. 43/2014 z dne 20. januarja 2014 o določitvi ribolovnih možnosti za leto 2014 za nekatere staleže rib in skupine staležev rib, ki veljajo za vode Unije in za plovila Unije v nekaterih vodah zunaj Unije (2), določa količino navadnega tuna, ki jo lahko v letu 2014 ulovijo ribiška plovila in pasti Evropske unije v Atlantskem oceanu, vzhodno od 45° zahodne zemljepisne dolžine, in v Sredozemskem morju.
            
         
               (2)
            
            
               Uredba Sveta (ES) št. 302/2009 z dne 6. aprila 2009 o vzpostavitvi večletnega načrta za obnovo staleža modroplavutega tuna v vzhodnem Atlantiku in Sredozemskem morju, spremembah Uredbe (ES) št. 43/2009 in razveljavitvi Uredbe (ES) št. 1559/2007 (3) od držav članic zahteva, da Komisijo obvestijo o individualnih kvotah, dodeljenih njihovim plovilom z dolžino nad 24 metrov. Pri plovilih za ulov z dolžino manj kot 24 metrov in pasteh morajo države članice Komisijo obvestiti vsaj o kvotah, dodeljenih organizacijam proizvajalcev ali skupinam plovil, ki lovijo s podobnim orodjem.
            
         
               (3)
            
            
               Skupna ribiška politika je zasnovana tako, da s trajnostnim izkoriščanjem živih vodnih virov na podlagi previdnostnega pristopa zagotavlja dolgoročno sposobnost preživetja ribiškega sektorja.
            
         
               (4)
            
            
               Kadar Komisija v skladu s členom 36(2) Uredbe (ES) št. 1224/2009 na podlagi podatkov držav članic in drugih podatkov, ki jih ima, ugotovi, da za ribolovne možnosti, ki so na voljo Evropski uniji, državi članici ali skupini držav članic, velja, da so bile izčrpane za eno ali več orodij oziroma ladjevij, o tem obvesti zadevne države članice in prepove ribolovne dejavnosti za zadevno območje, orodje, stalež, skupino staležev ali ladjevje, vključeno v te ribolovne dejavnosti.
            
         
               (5)
            
            
               Informacije, ki jih ima Komisija, kažejo, da so ribolovne možnosti za navadnega tuna v Atlantskem oceanu, vzhodno od 45° zahodne zemljepisne širine, in v Sredozemskem morju, dodeljene pastem, ki so registrirane v Italiji, na Portugalskem in v Španiji, izčrpane.
            
         
               (6)
            
            
               Italija je 7. julija obvestila Komisijo, da je za svoje tri pasti, ki so v letu 2014 lovile navadnega tuna, prepovedala ribolovne dejavnosti z 29. junijem 2014 ob 15:00.
            
         
               (7)
            
            
               Portugalska je 16. julija obvestila Komisijo, da je za svoje tri pasti, ki so v letu 2014 lovile navadnega tuna, prepovedala ribolovne dejavnosti s 15. julijem 2014 ob 00:00.
            
         
               (8)
            
            
               Španija je 10., 18. in 20. junija obvestila Komisijo, da je za svoje štiri pasti, ki so v letu 2014 lovile navadnega tuna, prepovedala ribolovne dejavnosti; prepoved je za dve pasti začela veljati 10. junija, za nadaljnjo past 19. junija in za preostalo past 20. junija, kar pomeni splošno prepoved dejavnosti z 20. junijem 2014 ob 00:00.
            
         
               (9)
            
            
               Brez poseganja v navedene ukrepe Italije, Portugalske in Španije mora Komisija potrditi prepoved ribolova na navadnega tuna v Atlantskem oceanu, vzhodno od 45° zahodne zemljepisne dolžine, in v Sredozemskem morju s pastmi, ki so registrirane v Italiji, od 29. junija ob 15:00, s pastmi, ki so registrirane na Portugalskem, od 15. julija ob 00:00 in s pastmi, ki so registrirane v Španiji, najpozneje od 20. junija 2014 ob 00:00 –
            
         SPREJELA NASLEDNJO UREDBO:
   Člen 1
   Ribolov na navadnega tuna v Atlantskem oceanu, vzhodno od 45° zahodne zemljepisne dolžine, in v Sredozemskem morju s pastmi, ki so registrirane v Italiji, je od 29. junija 2014 ob 15:00 prepovedan.
   Navadnega tuna, ulovljenega z navedenimi pastmi po tem datumu, je prepovedano obdržati na krovu, dajati v mrežaste kletke za pitanje ali gojenje, pretovarjati, prenašati, izloviti ali iztovarjati.
   Člen 2
   Ribolov na navadnega tuna v Atlantskem oceanu, vzhodno od 45° zahodne zemljepisne dolžine, in v Sredozemskem morju s pastmi, ki so registrirane na Portugalskem, je od 15. julija 2014 ob 00:00 prepovedan.
   Navadnega tuna, ulovljenega z navedenimi pastmi po tem datumu, je prepovedano obdržati na krovu, dajati v mrežaste kletke za pitanje ali gojenje, pretovarjati, prenašati, izloviti ali iztovarjati.
   Člen 3
   Ribolov na navadnega tuna v Atlantskem oceanu, vzhodno od 45° zahodne zemljepisne dolžine, in v Sredozemskem morju s pastmi, ki so registrirane v Španiji, je od najpozneje 20. junija 2014 ob 00:00 prepovedan.
   Navadnega tuna, ulovljenega z navedenimi pastmi po tem datumu, je prepovedano obdržati na krovu, dajati v mrežaste kletke za pitanje ali gojenje, pretovarjati, prenašati, izloviti ali iztovarjati.
   Člen 4
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. avgusta 2014
      
         
            Za Komisijo
         
         
            V imenu predsednika
         
         Michel BARNIER
         
            Podpredsednik
         
      
   
   
      (1)  UL L 343, 22.12.2009, str. 1.
   
      (2)  UL L 24, 28.1.2014, str. 1.
   
      (3)  UL L 96, 15.4.2009, str. 1.